MUNICIPIUL SATU MARE

Aparatul de specialitate al Primarului

Direcția Patrimoniu

Serviciul Patrimoniu, Concesionări, Închirieri

Nr. 10184/17.02.2025

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

privind acordarea cu titlu gratuit a dreptului de uz şi servitute, către Distribuție Energie Electrică România - Sucursala Satu Mare, asupra unor suprafețe de teren, situate în municipiul Satu Mare

Prin adresa nr. 4012/03.02.2025 înaintată de către Dl Săsăran Ionuț, în calitate de director al Distribuție Energie Electrică România - Sucursala Satu Mare, înregistrată la Primăria Municipiului Satu Mare sub nr. 6895/03.02.2025, se solicită acordarea cu titlu gratuit a unui drept de uz și servitute asupra unor suprafețe de teren situate în Municipiul Satu Mare, necesare pentru extinderea rețelei de distribuție electrică în zona Csipler Șandor din Municipiul Satu Mare, conform Planului de situație anexat.

În acest sens, în vederea alimentării cu energie electrică a consumatorilor se dorește amplasarea unui post de transformare în suprafață totală de 11,023 mp, în punctul A marcat pe Planul de situație. Deasemenea, lucrările analizate și propuse includ realizarea unui traseu de cablu și montarea unor firize care se va executa pe domeniul public, conform planului de amplasament atașat, astfel:

- tronsonul afectat din domeniul public-DE 131 figurând la poziția 1765 în Anexa 2 la HG 967/2002 privind atestarea domeniului public al județului Satu Mare precum și a municipiilor, orașelor și comunelor din județul Satu Mare, în lungime de 320 m;

- tronsonul afectat din domeniul public -Str. Recoltei, în lungime de 470 m

Ținând cont de faptul că, lucrările proiectate sunt de interes public, potrivit dispozițiilor art.749, art. 755-756 din Codul Civil, art. 12 alin. (2) lit. a) şi lit. c), coroborate cu cele din alin.(3) și alin. (4) ale aceluiași articol din Legea nr. 123/2012 a energiei electrice și a gazelor naturale, cu modificările și completările ulterioare, <LLNK 11998 219 10 202 2 39>asupra terenurilor și bunurilor proprietate publică sau privată, titularul de licență – în acest caz, Distribuție Energie Electrică România - Sucursala Satu Mare, în calitatea sa de distribuitor de energie electrică – beneficiază de dreptul de uz pentru executarea lucrărilor necesare realizării, relocării, retehnologizării sau desființării capacității energetice, iar exercitarea acestui drept asupra proprietăților statului și ale unităților administrativ-teritoriale afectate de capacitățile energetice se realizează cu titlu gratuit pe toată durata existenței acestora.

În temeiul dispozițiilor art.139 alin (1) și art. 196 alin (1) lit a) din OUG nr. 57/2019 privind Codul Administrativ, având în vedere considerentele ce preced înaintăm Consiliului Local al Municipiului Satu Mare prezentul proiect de hotărâre cu propunere de aprobare.

Șef Serviciu Director executiv

Faur Mihaela Ghiarfaș Adelin-Cristian

Consilier

Văscan Adrian

Munich Diana/2 ex